Dinoderus

Dinoderus er en slekt av biller som borer i ved eller tørre matvarer. Noen arter har blitt spredt over store deler av jorden med treverk, blant annet møbler. De fleste artene lever i tropene. Noen få arter er problematiske skadedyr.

Utseende 
Små, langstrakte, nokså smale biller. De kan minne om barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Hos de fleste artene er brystskjoldet (pronotum) høyt hvelvet, hetteformet, og dekker hodet sett ovenfra. Hodet er kort og bredt med små fasettøyne. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. Brystskjoldet (pronotum) er  karakteristisk hetteformet. Den fremre, bratt nedstigende delen har gjerne tverr-rynker og ofte er fremkanten trukket ut til et par korte horn. Dekkvingene er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. Beina er korte, framleggene har ofte tenner eller pigger. Føttene er nokså lange, slanke og fem-leddete. Larvene er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

Levevis 
De fleste av hettebillene borer i død ved. Særlig underfamilien splintvedbiller kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).

Skadedyr 
I tillegg til at noen arter kan ødelegge treverk, finnes det enkelte arter i denne familien som kan gjøre betydelig skade på lagrede, tørre matvarer. Det største problemet er den lille arten kornborebille (Rhyzopertha dominicana), som borer i tørt korn. Den har blitt spredt over det meste av verden, og kan også gjøre skade på andre tørre matvarer.

Systematisk inndeling 

 Ordenen biller, Coleoptera
 Underordenen Polyphaga
 Overfamilien hette- og borebiller, Bostrichoidea
 Familien hettebiller, Bostrichidae
 Underfamilien tannhettebiller, Dinoderinae C.G. Thomson, 1863
 Slekten Dinoderus Stephens, 1830  	 
 Dinoderus bifoveolatus (Wollaston, 1858)
 Dinoderus borneanus Lesne, 1933
 Dinoderus brevis Horn, 1878
 Dinoderus creberrimus Lesne, 1941
 Dinoderus cuneicollis Wickham, 1913
 Dinoderus distinctus Lesne, 1897
 Dinoderus exilis Lesne, 1932
 Dinoderus favosus Lesne, 1911
 Dinoderus gabonicus Lesne, 1921
 Dinoderus gardneri Lesne, 1933
 Dinoderus glabripennis Lesne, 1911
 Dinoderus japonicus Lesne, 1895
 Dinoderus koi Borowski & Wegrzynowicz, 2013
 Dinoderus mangiferae Lesne, 1921
 Dinoderus minutus (Fabricius, 1775)
 Dinoderus nitidus Lesne, 1897
 Dinoderus oblongopunctatus Lesne, 1923
 Dinoderus ocellaris Stephens, 1830
 Dinoderus ochraceipennis Lesne, 1906
 Dinoderus papuanus Lesne, 1899
 Dinoderus perfoliatus Gorham, 1886
 Dinoderus perplexus Lesne, 1932
 Dinoderus piceolus Lesne, 1933
 Dinoderus politulus Lesne, 1941
 Dinoderus porcellus Lesne, 1923
 Dinoderus punctatissimus Lesne, 1897
 Dinoderus scabricauda Lesne, 1914
 Dinoderus speculifer Lesne, 1895

Referanser

Eksterne lenker 
 

Biller formelt beskrevet i 1830
Hettebiller